Dinamo ia măsuri-Andrei Nicolescu, despre materialele pirotehnice: "Este un echipament care se poziționează oriunde!"
Dinamo a primit interdicție în cazul fanilor la meciurile de pe teren propriu, dar și o amendă de 100 de mii de lei după incidentele de la partida cu UTA Arad.
Conducerea "Câinilor" nu a rămas indiferentă. Andrei Nicolescu, administratorul special al echipei bucureștene, a transmis care este prima măsură luată.
"Este un echipament care se poziționează oriunde!"
"Ne gândim să lucrăm cu o firmă specializată, ca la aeroport, pentru a depista materialele pirotehnice. Este o aparatură specială, destul de costisitoare. Când se va depista, persoana respectivă, care are materiale pirotehnice, va fi înmânată Jandarmeriei.
Este un echipament care se poziționează oriunde. Este scump. Înaintea meciului cu Petrolul, am depistat mai multe ghiozdane cu astfel de materiale", a declarat Andrei Nicolescu, conform celor de la Digi Sport.